Zhantas/Cleaned-Uzbek_Wikipedia huggingface dataset:
Buxoroning bombalanishi

thumb|Vyacheslav Oxunov va Buxoroning bombalanishi asari. London, 1988-yil
„Buxoroning bombalanishi“ — rassom Vyacheslav Oxunov tomonidan 1987-yilda chizilgan triptix. Surat 1988-yil 2-sentabr kuni Londonda joylashgan Ogʻaxon jamgʻarmasiga qarashli „Zamon“ galereyasida namoyish etilgan. Ushbu sanʼat asari Turkfront qoʻshinlarining qoʻmondoni Frunze tomonidan 1920-yil 1-sentabr kuni Buxoroning bombarminon qilish orqali 2-sentabr kuni ishgʻol qilinishiga bagʻishlangan. Tanqidchilar kartinani Arkadiy Plastovning „Fashist uchib o‘tdi“ va Pablo Picassoning „Gernika“ asarlaridan emotsional jihatdan ustun ekanini taʼkidlagan. Suratning kengligi yetti metr, balandligi esa ikki metr bo‘lib, unda mavhum shakllardan iborat tasvir shiddatli tartibsizliklar sahnasini oʻzida aks etgan. Tasvirda yerda gumbaz, qulab tushayotgan figuralar va tuvaldan otilib chiqayotgan qoʻllarni koʻrish mumkin.

 Surat tarixi va Oʻzbekistonga olib kelinishi 
Vyacheslav Oxunov suratni 1987-yili chizib tugatgan. Rassom talabalik davrida „Voyna v peskax. Materiali po istorii grajdanskoy voyni“ (Qumdagi urush. Fuqarolar urushi tarixi bo‘yicha materiallari) asarini oʻqigan va bu asar orqali Buxoroning bombardimon qilinganini bilib olgan. Buxorolik mashhur rassom Zelimxan Saidjanov, Oxunovga Buxoroning bombardimon bo‘lganidan keyin olingan suratlarni arxivdan olib ko‘rsatgan. Kartina namoyishidan so‘ng oʻtkazilgan badiiy kengashda rassom qattiq tanqid qilingan va yolg‘on maʼlumot tarqatishda ayblangan chog‘ida, keksa olim Lazar Rempel so‘zga chiqib, Oxunovning tarafini olgan, haqiqatdan Buxoro bombardimon qilinganini aytgan.

Surat dastlab Londonda soʻngra AQShning Nyu York shahridagi xususiy kolleksiyada saqlanib kelingan. Suratni Oʻzbekistonga olib kelinishining tashabbuskorlaridan biri YUZUK nodavlat tashkiloti rahbari Dilbar Gʻafforovadir. Suratning Oʻzbekistonga olib kelinishiga Oʻzbekiston Respublikasining prezidentining qizi Saida Mirziyoeva bosh qosh boʻlgani aytiladi. 2023-yil 25-mart kuni Toshkentga olib kelingan surat Vyacheslav Oxunov tomonidan 1984-yilda chizilgan Choʻlpon portreti bilan birga Oʻzbekiston Davlat Sanʼati muzeyiga topshirilgan. Biroq, Buxoroning bombardimon qilinishi asarining namoyishiga nomaʼlum sabablarga koʻra ruxsat berilmagan. Rassom Vyacheslav Oxunov muzey rahbari Vasila Fayziyevani suratni muzeyning ekspozitsiya zaliga osishga ruxsat bermaganini oʻz intervyusida aytib oʻtgan // ELTUZ. 2023-yil. Suratni O‘zbekistonga olib kelinishiga Tashqi ishlar vazirligi, O‘zbekistonning Frankfurtdagi Bosh konsulligi, O‘zbekiston madaniy meros agentligi, Sanʼat va madaniyat jamg‘armasi va O‘zbekiston havo yo‘llari shirkati hissa qo‘shgan.

YUZUK tashkilotining rahbari Dilbar G‘afforova bu holat boʻyicha shunday fikr bildirib oʻtgan:

Surat 2023-yilning 20-aprel kuni muzey tomonidan rasman namoyish uchun olib chiqildi. Bu haqida Dilbar Gʻafforova oʻzining Yuzuk Art nomli Facebook sahifasida xabar qoldirgan.

 

Turkum: Rasmlar
Turkum:Sanʼat asarlari
Turkum:Oʻzbekiston tarixi
Turkum:Buxoro tarixi
Olahamak

Olahamak – Namangan viloyatida joylashgan qishloq. Qadimda qishloq hududidagi dalalarda qovun, tarvuzdan yaxshi hosil olingan. Qishloq nomining kelib chiqishi ham shunga borib taqaladi. Lekin Olahamak XVII asrda bu yerlarga koʻchib kelgan qipchoqlarning Olahamak urugʻi nomidan olingan degan taxminlar ham mavjud. Hozirda Olahamakda 1 ta umumiy oʻrta taʼlim maktabi, 1 ta monomarkaz hamda 1 ta jomeʼ masjid mavjud.
 

Turkum:Namangan viloyatidagi qishloqlar
Guldirov

Guldirov – Namangan viloyatining Chortoq tumanida joylashgan qishloq. Qishloq nomini kelib chiqishi sababini, shu yerdan oqib oʻtadigan katta ariq suvining daryo oʻzaniga guldirab oqib turishi bilan bogʻlaydilar. Shuningdek, Mingbuloq neft koniga yaqin bu joyning nomini keksalar yer osti guldirashlari bilan ham aloqador, deb hisoblaydilar. Boshqa da esa bu yerdagi buloqlarda koʻp miqdorda suv oqqan va sharsharaday shovqin solib, chiroyli manzarani yaratgan. Qishloqning nomi ham shu manzaradan, yaʼni „Guldir-ob“ dan olingan deyiladi.

Sharq va Gʻarbdan Koʻshan adirlari, shimoldan Yangiqoʻrgʻon tumanidagi Koʻriq, janubdan esa Koʻshan qishloqlari bilan chegaradosh. Tuman markazi va yaqin temir yoʻl bekati Chortoq boʻlib tuman markazidan 15 kilometr uzoqlikda joylashgan. Aholisi 6127 kishi (2023-yil). Aholisi asosan bogʻdorchilik, uzumchilik va pillachilik bilan shugʻullanadi.
 

Turkum:Namangan viloyatidagi qishloqlar
Qizilrovot

Qizilrovot — Namangan viloyatida joylashgan qishloq. XIX asr boshlarida Norin daryosidan suv olish uchun
hashar yoʻli bilan Yangiariq kanali qazilgan. Qishloq nominining kelib chiqishini shu voqea bilan bogʻlaydilar. Rivoyat qilishlaricha, Xizr alayhissalom duosi va yordami bilan Yangiariq kanalining rejasi yer tuzish va boshqa muhandislik qonun-qoidalariga javob beradigan tarzda puxta qilib tuzilgan. U inson yoʻl-yoʻlakay butalarning uchini birin-ketin bir-biriga bogʻlab ariq yoʻlini belgilab bergan ekan. Shu bois, kanal boshidagi qishloq dastlab „Xizirobod“ deb atalgan. Shoʻro davrida bu soʻzning aytilishi buzilib, „Qizilrovot“ shaklini olgan. Boshqa bir maʼlumotga koʻra, qishloq hududidagi adirliklardan Xitoy va boshqa Sharq mamlakatlarini bogʻlaydigan karvon yoʻl oʻtgan. Yangiariq boʻyidagi yoʻl chetlariga karvonsaroylar, mehmonxonalar, rabotlar qurilgan. Qishloqning nomi ham shundan kelib chiqib, „Xizrravot“ deb atalgan boʻlishi mumkin.
 

Turkum:Namangan viloyatidagi qishloqlar
Talimarjon shahri

Talimarjon shahri — Qashqadaryo viloyati Nishon tumanidagi shahar. U Qarshi choʻlini oʻzlashtirish maqsadida Qarshi magistral kanali hamda Talimarjon suv ombori evaziga qurilgan shahar boʻlib, 1975 — yil 14-aprelda Talimarjon „shahar“ maqomini olgan. Yer maydoni — 272 km.kv. aholi soni 11,7 mingdan ortiq (2021). Shundan 10668 nafarini oʻzbeklar, 707 nafarini tojiklar, 59 nafarini ruslar, 191 nafarini turkmanlar, 40 nafarini tatarlar va 35 nafarini boshqa millatlar tashkil qiladi. 1963-yildan 1969-yilgacha keng koʻlamdagi koʻp qavatli va xonadonlar qurilgan boʻlib, 1975-yilga qadar aholi asosiy qurilish, taʼmirlash, kanaldan suv chiqarish ishlarini amalga oshirgan va Talimarjon suv ombori barpo etilgan. Talimarjon suv ombori Qashqadaryo choʻlini oʻzlashtirish maqsadida Amudaryodan 156 metr balandlikdagi omborga suv yetkazadi. U yerda 7 ta nasos stansiyasi boʻlib har bir nasos stansiyasida 7 tagacha Oʻzbekiston hududidagi eng katta va yirik nasoslar joylashtirilgan. Har bir nasos 1 sekundda 40 kub suv haydash quvvatiga ega. Bu juda katta hajm boʻlib, ular Qashqadaryoni 7 ta tumanini va Buxoroni bitta tumanini sugʻorish va suv bilan taʼminlash uchun foydalaniladi va shu choʻlni oʻzlashtirilishda Qashqadaryo kanallari asosiy qon tomir vazifasini bajaradi.

Talimarjonda 4 ta mahalla fuqarolar yigʻini — „Doʻstlik“, „Tinchlik“, „Obi-hayot“ va „Obod“ mahallalari faoliyat olib boradi. Bundan tashqari, u 3 ta maktab (4-umumiy oʻrta taʼlim maktabi 640 oʻrinli (1095 nafar oʻquvchi), 34-umumiy oʻrta taʼlim maktabi 216 oʻrinli (526 nafar oʻquvchi), 39-umumiy oʻrta taʼlim maktabi (260 nafar oʻquvchi); 1 ta ixtisoslashtirilgan maktab (13-sonli "Bolalar musiqa va sanʼat maktabi); 3 ta maktabgacha taʼlim muassasasi (19-MTM 140 oʻrinli 9150 nafar tarbiyalanuvchi, 20-MTM 280-oʻrinli (275 nafar tarbiyalanuvchi, Davlat xususiy sherikchiligidagi MTM; 1 ta shifoxona (Talimarjon shifoxonasi); 4 ta dorixona (1 ta ijtimoiy, 3 ta xususiy); 1 ta bolalar va oʻsmirlar sport maktabi; 4 ta Xususiy va uy-joy mulkdorlar shirkati; 1 ta masjid; 2 ta qabristondan tashkil topgan.

 
https://qashqadaryo.uz/oz/nview/talimarjon-obod-shaharga-aylanadi-21-04 
https://yuz.uz/uz/news/talimarjon-yanada-obod-goshaga-aylandi
Dahyakota

Dahyakota — Namangan viloyatida joylashgan qishloq. Dahyakota toponimi dahyak („oʻndan bir“) — daromadning o‘ndan biri qismi hisobida toʻlanadigan soliq nomidan olingan. Shuningdek, baʼzi bir madrasa talabalari va mudarrislariga har yili toʻlangan nafaqa ham dahyak deb nomlangan. Dahyakota esa xon xazinasidan dahyak (nafaqa) olib turgan mashhur shayh yoki diniy ulamo hisoblangan. Shuningdek, Dahiyak — o‘n bir ota degani boʻlib, o‘z navbatida Dahyaota — tirik-g‘oyib, aslida barhayot bo‘lgan kishi demakdir.

Rivoyatlarga qaraganda, Dahyaota 11 ogʻa-inilarnining eng kenjasi boʻlgan. Dahyaotadan katta ogʻalari Ovchi buva (O‘nhayatda), Buva ota va Podsho ota buvalar (Qirgʻizistonning Aqsu tumanida), Ko‘k to‘nli buva, Mashhad buva (O‘nhayatda) va boshqalar boʻlgan. Norin daryosi Ovchi buva degan manzilga yaqin joydan oqqan. Og‘a-inilar nomozni Ovchi buva huzurida o‘qishgan. Bir kuni toshqin tufayli Dahyaota namozga kechikib boradi. Jamoat duo qilishib, Allohdan daryoni sal naridan oqishini so‘raganlar. Daryo nariroqdan oqa boshlaydi va „Norin“ nomini oladi. Shuning uchun ham, Dahyaotada toshqin boʻlmaydi.
 

.

Turkum:Namangan viloyatidagi qishloqlar
Yorkatay

Yorkatay — Namangan viloyatida joylashgan qishloq.

Qishloq nomi katak, tor, kichkina uycha degan soʻzlardan kelib chiqqan. Maʼlumotlarga qaraganda, qishloq avvallari qo‘shni Yorqo‘rg‘on qishlogʻi bilan qoʻshilgan boʻlgan. Lekin maydoni nisbatan kichkina, moʻjaz boʻlganligi sababli ham hududni „Yorkatak“ deb atashgan. Keyinchalik, bu atama buzilib, Yorkatay boʻlib ketgan.
 

Turkum:Namangan viloyatidagi qishloqlar
Irises (kartina)

„Irises“ — Vincent van Goghning koʻplab iris surati tushirilgan asarlaridan biri. Asar 1890-yilda yaʼni rassomning vafotidan bir yil avval Fransiyaning Saint-Rémy-de-Provence shahriga qarashli Saint-Paul de Mausoleda joylashgan Ruhiy kasalliklar shifoxonasida chizilgan.

Van Gogh 1889-yilning may oyida, ruhiy kasalliklar shifoxonasiga yotqizilgan haftadan boshlab Irises suratini chizishni boshlagan. Suratni Van Gogh asosan kasalxona bogʻida yaʼni tabiat qoʻynida chizgan. Rassomning asarlarida yaqqol koʻzga tashlanadigan yuqori kayfiyat hissi bu asarda koʻzga tashlanmaydi. Rassom suratni „kasalligimning chaqmoq tayoqchasi“ deb atagan, chunki chizayotgan bu surati uni aqldan ozishdan saqlayotganiga ishongan.

Ehtimol, Van Gogh oʻsha davrning boshqa rassomlari singari, yapon ukiyoe sanʼat maktabida yaratilgan asarlardan ilhomlangan boʻlishi mumkin. Van Gogh bu suratga qoralama sifatida qaragan. Shuning uchun asarning bizga maʼlum boʻlgan aniq tasviri yoʻq. Van Gogning akasi Theo undan farqli oʻlaroq rasmga ijobiy munosabatda boʻlgan va asarni 1889-yil sentyabr oyida Société des Artistes Indépendantsda boʻlib oʻtayotgan yil koʻrgazmasiga Starry Night Over the Rhône (Yulduzli tun) asari bilan birga taqdim etgan. Theo Vincentga koʻrgazma borasida shunday deb yozgan: „Rasm uzoqdan qaraganda koʻz qamashtiradi. Irises hayot nafasini oʻzida jamlagan goʻzal asardir“.

 Asarning mulk huquqi tarixi 
Suratni qoʻlga kiritgan birinchi sohibi sanʼat asarlari sotuvchisi va Vincent van Goghning homiysi Julien "Père" Tanguy boʻlgan. Van Gogh Tanguyning portretini uch marta chizgan. 1892-yilda Tanguy "Irises"ni Van Goghning homiylaridan biri boʻlgan sanʼatshunos va anarxist Oktav Mirboga sotgan. Mirbo surat uchun 300 frank toʻlagan.

Surat 1987-yilda eng yuqori narxda sotilgan sanʼat asari boʻlgan va bu mavqeni ikki yarim yil davomida oʻzida saqlab qolgan. Keyinchalik asar Alan Bondga 53,9 million dollarga sotilgan, ammo Bondda suratni sotib olish uchun yetarli mablagʻ boʻlmagan. Irises asari 1990-yilda Los-Anjelesdagi J. Pol Getti muzeyiga sotib yuborilgan.

 

 

 Van Gogh, paintings and drawings: a special loan exhibition14 Nisan 2017 tarihinde Wayback Machine sitesinde arşivlendi., a fully digitized exhibition catalog from The Metropolitan Museum of Art Libraries, which contains material on this painting (see index)
Turkum:Suratlar
Turkum:Sanʼat asarlari
Turkum:Vincent Van Gogh
Turkum:1889
Abdurahmonboy madrasasi

Abdurahmonboy Amir Muzaffarxon davrida (1860 — 1885) Shahrisabzdan Buxoroga kelgan va ushbu madrasani qurdirgan.

 Tarixi 
U Xoja Nurobod guzarida joylashgan bo‘lib, 9 hujra va 1 darsxonadan iborat bo‘lgan.Madrasaning qurilishiga oid hujjat saqlanib qolgan. U: „Rohmanning xalifasi va soyasi janob oliy hazrat sayyidimizga bandalarning eng kamtarini va duogo‘ylari orasidagi ko‘rinmas gard bo‘lmish qozikalon mulla Mir Badriddin arz qilgay“, — deb boshlanadi. Hujjatdan anglashilicha, mazkur madrasa vaqf mulkiga ega bo‘lgan. Unga mulla Xolmurod salovotxon mudarris etib tayinlangan. Madrasa sohibining shartiga ko‘ra, har bir hujrada bir nafardan talaba yashashi lozim bo‘lgan. Quyidagi talabalar ushbu madrasada o‘qish uchun tavsiya qilingan: Mulla Neʼmatulloh Baljuvoniy (mullajalolxon), mulla Hidoyatullaxoja Buxoriy (aqoidxon), mulla Yaʼqub xoja Buxoriy (aqoidxon), mulla Qosim Ko‘lobiy (hidoyaxon), mulla Nizomiddin G‘o‘ljagiy (aqoidxon), mulla Jaloliddinxoja Buxoriy (aqoidxon), mulla Xayrulloh Qarshigiy (hoshiyaxon), mulla Muhammad Sharif valadi Abdurahmonboy, qori mulla Abdulloh Hisoriy (hikmatxon). Ularning orasida mulla Muhammad Sharif madrasa quruvchisining o‘g‘li edi. Mudarrisga 12 tilla tanga haq to‘langan. Abdurahmonboy madrasasidagi o‘quv ishlariga doir to‘rtta rasmiy hujjat saqlanib qolgan (1990-63; 1997-29,43; 1998-14). Ularda ham mazkur madrasa 9 hujradan iborat ekani ko‘rsatilgan.Buxoro taʼlim tizimi tarixi. Abdusattor Jumanazar. Toshkent: Akademnashr, 2017. — B. 169.

 

Turkum:Madrasalar
Mirzaravot

Mirzaravot — Namangan viloyatida joylashgan qishloq. Maʼlumotlarga qaraganda, bu yerlarda Uchqo‘rg‘on — Namangan arigʻi (Yangiariq, XIX asr) qazilgunga qadar aholi yashamagan. Ariq qazilgach, turli hududlardan qazuv ishlariga jalb qilingan ishchilar bu yerlarga kelib, shu hududda yashay boshlaganlar. Ishboshilardan biri — Qulmirza ismli kishi boʻlib, u birinchilar qatorida bu yerga uy quradi. Qishloq nomi ham aynan shu Mirza ismli shaxs nomi bilan bogʻliq.
 

Turkum:Namangan viloyatidagi qishloqlar
Olmurut (qishloq)

Olmurut — Namangan viloyatida joylashgan qishloq. Mahalliy aholining fikricha, bundan bir necha yuz yillar avval qishloq hududida olmurut daraxti juda koʻp boʻlgan. Shu sababli, yerlik aholi qishloq nomini aynan olmurut daraxti bilan bogʻlaydilar.
 

Turkum:Namangan viloyatidagi qishloqlar
Chek (qishloq)

Chek — Namangan viloyatida joylashgan qishloq. Maʼlumotlarga qaraganda, qishloq asoschilaridan biri boʻlmish Yoʻldosh
koʻsa ismli kishi oʻz yerlarini odamlarga chek sifatida boʻlib bergan. Oʻsha vaqtda qazilgan barcha ariqlar, oʻrnatilgan quvurlarga ham Yoʻldosh koʻsaning nomi qoʻshib aytilgan. Qishloq shu tariqa Chek nomi olgan.
 

Turkum:Namangan viloyatidagi qishloqlar
Abdurahmonbek madrasasi

Bu madrasa ham vaqf mulkiga ega bo‘lgan. Uning hujjati saqlanib qolgan. U birdan vaqf mulkini taʼkidlashdan boshlangan.

 Tarixi 
Voqif Soʻzangaron guzaridagi Navi oliy rastasida 7 do‘konini vaqf qilgan. Shundan so‘ng hamdu sano va undan keyin: „Abdurahmonbek valadi Qozixon hijriy 1328-yili safar oyida Hofiz qo‘ng‘irot guzaridagi bitta hovlisini hujrasiz talabalarga va mazkur 7 do‘konini hamda Cho‘qmoq mavzesida 200 tanob yerni vaqf qilgan“. Mutavalli etib qozi ul-quzzot mulla Mir Badriddin tayinlagan. Abdurahmonbek Poyi ostona guzarida yaroqsiz bir bo‘lak yerni sotib olgan va unga ikki qavatli qilib pishiq g‘ishtdan madrasa qurdirgan. U yigirma bir hujrali va bitta darsxonadan iborat bo‘lgan. G‘arbida ko‘cha, shimolida Poyi ostona hammomi, sharqida go‘lax hovlisi, janubida mulla Muhammad mufti madrasasi bo‘lgan. Hujjat bo‘yicha, har bir hujraga ikki nafardan talaba qo‘yilgan va darsxonaga bitta mudarris tayinlangan. Vaqf mablag‘i quyidagi tartibda taqsimlangan. Avvalo, farrosh va meshkobchi vazifasini bajargan shaxsga bir yilda 280 tanga, sartaroshga 115 tanga ajratilgan. Qolgan mablag‘ 7 qismga bo‘linib, undan 1 qism mudarrisga, 6 qism 21 hujrada yashayotgan talabalarga berilgan. Hujjat 123 qatordan iborat. Nastaʼliq xati, tili forsiy. Tagida Mir Burhoniddin sadr rais ibn qozi ul-quzzot mulla Mir Badriddin muhri ham bo‘lgan.Buxoro taʼlim tizimi tarixi. Abdusattor Jumanazar. Toshkent: Akademnashr, 2017. — B. 168.

 

Turkum:Madrasalar
Stanley Kubrick

Stanley Kubrick (1928-yil 26-iyul, Manhattan, New York, AQSh – 1999-yil 7-mart, Childwickbury, Hertfordshire, Angliya, Buyuk Britaniya)— britaniyalik va amerikalik kinorejissyor, ssenariychi, kinoprodyuser, kinooperator, fotograf. XX asr 2-yarmining eng buyuk kinematografistlaridan biri. U kinematografiya tarixidagi eng taʼsirli va innovatsion rejissyorlardan biri hisoblanadi. Kubrik oʻz filmlarida texnik mukammallik, vizual simmetriya va murakkab mavzularni yoritish uslubi bilan mashhur. Uning filmlari inson psixologiyasi, jamiyat va axloqiy muammolarni chuqur tahlil qilish bilan ajralib turadi.

 Hayoti 
Stenli Kubrik 1928-yil 26-iyulda AQShning Nyu-York shahrida yahudiy oilasida tugʻilgan. Yoshligidan suratkashlik va shaxmatga qiziqqan. Oʻsmirlik yillarida Look jurnalida fotomuxbir boʻlib ishlagan. Bu tajriba unga vizual kompozitsiya va kadrlar qurish mahoratini oshirishga yordam berdi.

Kubrik kino sohasidagi ilk faoliyatini qisqa metrajli hujjatli filmlar suratga olishdan boshlagan. Uning birinchi badiiy filmi Fear and Desire (1953) urush mavzusiga bagʻishlangan boʻlib, kinotanqidchilar tomonidan eʼtibor qozongan.

 Filmografiyasi 

 

 

 

Turkum:AQSHda tugʻilganlar
Turkum:Amerikalik kinorejissyorlar
Turkum:Kinorejissyorlar haqidagi chala maqolalar
Turkum:Oscar mukofoti sohiblari
Turkum:BAFTA mukofoti sohiblari
Turkum:Amerikalik kinoprodyuserlar
Turkum:1928-yilda tugʻilganlar
Turkum:1999-yilda vafot etganlar
Abdurahimboy madrasasi

Ushbu madrasa Chor baqqol guzarida, 6 hujrali bo‘lgan. Ammo Buxoroda Samarqand chor baqqoli va O‘g‘lon darvoza chor baqqoli nomli ikkita guzar bo‘lgan. Bu madrasa ularning qay biriga tegishli ekani aniqlanmagan. Chunki ularning ikkisida ham madrasalar mavjud.Buxoro taʼlim tizimi tarixi. Abdusattor Jumanazar. Toshkent: Akademnashr, 2017. — B. 168.

 

Turkum:Madrasalar
Yashiq (qishloq)

Yashiq — Namangan viloyatida joylashgan qishloq. Mazkur hudud Fargʻona vodiysida yashovchi qipchoq urugʻlaridan
biri boʻlgan yashiq urugʻining nomidan olingan.
 

Turkum:Namangan viloyatidagi qishloqlar
Yettiqashqa (qishloq)

Yettiqashqa — Namangan viloyatida joylashgan qishloq. Qashqa soʻzining bir nechta maʼnosi bor. Xususan, qirgʻizlarda beklarni, hamda sarkardalarni qashqa deb atashgan. Shunigdek, qirgʻizlar va Fargʻona vodiysi qipchoqlari orasida yettiqashqa nomli urugʻ ham boʻlgan. Mulla Sayfiddin Axsikandiyning „Majmua at tavorix“ asarida (XVI asr) yozilishicha, yettiqashqa qavmi Dashti Qipchoqdagi Qulon shahridan chiqqan Oqtemir Qipchoqning yettita ko‘kqashqa ot minib yurgan yetti o‘g‘illarining avlodi hisoblanadi. Yettiqashqa qishlogʻi toponimining nomlanishi haqida shunday farazlar mavjud.
 

Turkum:Namangan viloyatidagi qishloqlar
Abdunazar mufti madrasasi

Poyi ostona guzarida, 22 hujradan iborat bo‘lgan. Mufti Abdunazar karminalik bo‘lgan. Madrasa Abduahadxon davrida qurilgan. Maʼlumki, mazkur amir hokimiyatni ko‘proq Karminadan turib boshqargan va ular o‘rtasida yaxshi munosabat mavjud bo‘lgan bo‘lishi ham mumkin.Buxoro taʼlim tizimi tarixi. Abdusattor Jumanazar. Toshkent: Akademnashr, 2017. — B. 166.

 

Turkum:Madrasalar
Tonya (Turkiya)

Tonya (qadimiy yunoncha: Thoania, teyana; usmonli turkcha: ṷﻮﻧﻴﻪ, rom. Tonya) — Turkiyaning Qora dengiz mintaqasidagi Trabzon viloyatiga qarashli shahar va tuman hisoblanadi. Hokim—Usmon Beshel( AKP ).

 

 

 Tuman hokimining rasmiy sayti 
 Tuman hokimligining rasmiy sayti 
 Tonyahaber sayti http://www.tonyahaber.net 
 Tonya

Turkum:Koordinatalar Vikimaʼlumotlarda
Shoʻnger (qishloq)

Shoʻnger  — Qozogʻiston Respublikasining Jambul viloyati Turar Risqulov tumanidagi qishloq. Qulan qishloq okrugi tarkibiga kiradi. KATO kodi — 315030300.
 Aholisi 
1999-yilda qishloq aholisi 548 kishini (338 erkak va 210 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 173 kishi (92 erkak va 81 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Turar Risqulov tumani aholi punktlari
Porto de Galinhas

thumb|300x300px|Porto de Galinhas.
thumb|300x300px|Hududiy koʻrinish.

Porto de Galinhas — Braziliyaning Pernambuko yerida joylashgan plyajdir. Portu de Galinhas asosiy sayyohlik maskani hisoblanadi. Plyaj oʻzining yorqin suvli plyajlari va tabiiy hovuzlari bilan mashhur. U Ipojuka shahar tarkibiga kiradi va shtat poytaxti Resifidan 60 km (37 milya) janubda joylashgan. Portu de Galinhas joylashgan Ipojuka shaharligi 1895-yil 12-noyabrda tashkil etilgan.

 Nomning kelib chiqishi 
Tarixga koʻra, shahar 1850-yilgacha Porto-Riko (Boy port) deb atalgan va u odamlar shakarqamish korxonalarida ishlash uchun qullar savdosi bilan shugʻullanadigan joyga aylangan. Noqonuniy bitimni nazorat qilishdan qochish uchun qullar gvineafowl bilan birga olib ketilgan va odam savdogarlari parollar yaratgan (portugalcha: „Tem galinha nova no porto“ — „Portda yangi tovuqlar bor“), shu sababli nom kelib chiqqan.

 Tavsif 
„Sayohat va Turizm“ Braziliya jurnali oʻquvchilari tomonidan ketma-ket sakkizinchi marta „Braziliyaning eng yaxshi plyaji“ deb topildi. Ushbu jurnalga koʻra, asosiy sabablar tabiiy hovuzlarning goʻzalligi (butun Braziliyadagi qirgʻoqqa eng yaqin), ekologik yoʻllar, mehmonxona infratuzilmasi va Resife shahridagi yirik shahar va aeroportga yaqinligidir.

 

 
 Porto de Galinhas haqida maʼlumot

Turkum:Braziliya
Sholaq–Qayindi

Sholaq-Qayindi  — Qozogʻiston Respublikasining Jambul viloyati, Turar Risqulov tumaniga qarashli qishloq. Terenoʻzek qishloq okrugi tarkibiga kiradi. KATO kodi — 315055800.
 Aholisi 
1999-yilda qishloq aholisi 381 kishini (189 erkak va 192 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 400 kishi (206 erkak va 194 ayol) yashagan.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Turar Risqulov tumani aholi punktlari
Edin Junuzović

Edin Junuzovic ( 1986-yil 28-aprelda tug'ilgan) - xorvatiyalik futbolchi. Buxoro futbol klubining sobiq hujumchisi.
 Karyera statistikasi 
Klub, mavsum, musobaqalar boʻyicha ishtirok va gollar
KlubMavsumLigaMilliy KubokQitʼa KubogiBoshqaJamiDivizionIsht.GollarIsht.GollarIsht.GollarIsht.GollarIsht.GollarZhetysu2012Qozog‘iston Premyer-ligasi2384020—298201311400——114Jami34124020——4012Ordabasy2013Qozog‘iston Premyer-ligasi17810——188201417510——185Jami34132000——3613Gyeongnam2014K League Classic152—00152Kaisar2015Qozog‘iston Premyer-ligasi16311——174Ordabasy2015Qozog‘iston Premyer-ligasi1350000—13520161132000—133Karyerasida jami2482000——268Karyerasida jami1233891200013439

 

 

 Edin Junuzović K liga saytida profili

Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Xorvatiyalik erkak futbolchilar
Turkum:Futboldagi erkak hujumchilar
Turkum:Buxoro klubi futbolchilari
Turkum:HNK Orijent futbolchilari
Turkum:HNK Rijeka futbolchilari
Turkum:NK Novalja futbolchilari
Turkum:NK Krško Posavje futbolchilari
Turkum:NK Rudar Velenje futbolchilari
Turkum:FC Amkar Perm futbolchilari
Turkum:FC Dinamo Bryansk futbolchilari
Turkum:Jetisu klubi futbolchilari
Turkum:Ordabasi klubi futbolchilari
Turkum:Gyeongnam FC futbolchilari
Turkum:FC Kaisar jamoasi futbolchilari
Turkum:Al-Minaa SC futbolchilari
Turkum:Al-Nasr SC (Salalah) futbolchilari
Turkum:NK Opatija futbolchilari
Turkum:NK Krk futbolchilari
Turkum:Rossiya Premyer-ligasi futbolchilari
Turkum:Rossiya birinchi ligasi futbolchilari
Turkum:Qozogʻiston Premyer-ligasi futbolchilari
Turkum:K liga 1 futbolchilari
Turkum:Xorvatiya futbol ligasi futbolchilari
Turkum:Sloveniya PrvaLiga futbolchilari
Turkum:Oʻzbekiston Superligasi futbolchilari
Turkum:Iroq Yulduzlar ligasi futbolchilari
Turkum:Xorvatiyalik muhojir erkak futbolchilar
Turkum:Rossiyadagi muhojir erkak futbolchilar
Turkum:Qozogʻistondagi muhojir erkak futbolchilar
Turkum:Janubiy Koreyadagi muhojir erkak futbolchilar
Turkum:Oʻzbekistondagi muhojir erkak futbolchilar
Yağmur Tanrısevsin

Yağmur Tanrısevsin (1991-yil 28-yanvar tugʻilgan) — turkiyalik aktrisa va dizayner.

 Faoliyati 
Tanrısevsin Marmara universitetining Tasviriy sanʼat fakultetining dizayn yoʻnalishini tamomlagan. U oʻz ijodiy faoliyatini har ikki sohada yaʼni aktrisalik va dizayn yoʻnalishlarida davom ettirmoqda. U Meltem Cumbul, Betül Alganatay, Ümit Çırak, Bahar Kerimoglu va Merve Taşkan kabi aktyorlardan aktyorlik saboqlarini olgan. U ingliz tilidagi „The Tradegy“ nomli qoʻrqinchli filmda Jennifer rolini oʻynagan.

„Pis Yedili“ serialida mehmon rolini ijro etgan. 2011-yilda „Adini Feriha Koydum“ serialida Ece rolini ijro etgan, 2013-yilda esa „Aşk Ağlatır“ filmida rol oʻynagan. Kino karerasini „Geniş Aile: Yapıştır“ serialida Chagla rolini va „Yok Artık 2“ serialida Damla rolini ijro etgan filmlari bilan davom ettirdi. Aktirisa „Güneşi Beklerken“ filmida Melis Güzelning hissiy inqirozni boshidan kechirayotgan mashhur bir oilaning nozik qizi rolini ijro etganligi orqali katta muvaffaqiyatga erishdi. U 2014-yilda Haluk Bilginer rol oʻynagan filmga „Kaçak“ rolida qoʻshildi. U televideniyedagi faoliyatini „Bana Baba Dedi“, „May Kraliçesi“ va „İki Yalanji“ seriallarida rollar bilan davom ettirdi. 2020-yilda aktrisa 2021-yil aprel Box Office maʼlumotlariga koʻra Turkiyada barcha davrlarning eng koʻp koʻrilgan 68-filmi hisoblangan „Baba Parasi“ filmida rol oʻynadi.

 Filmografiyasi 

 Filmlarda 
+Kalit Hali chiqarilmagan filmlarni bildiradi
Yil Sarlavha Rol Izoh 2013-yil The Tragedy Jennifer turkcha Aşk Ağlatır Banu 2015-yil Geniş Aile Yapıştır Chagʻla 2016-yil Yok artık! 2 Damla 2020-yil Baba Parasi Tulin Üçüncü Gün Elya

 Televizion rollari 
Yil Nomi Roli Izohlar 2012-yil Kalbim Seni Seçti Kotib (mehmon koʻrinishi) Kalbim Seni Seçti Muge Adini Feriha Koydum Ece 2013—2014-yillar Güneşi Beklerken Melis Güzel 2014—2015-yillar Kaçak Tulay Mengen 2015-yil Bana Baba Dedi Didem 2015—2016-yillar Mayıs Kraliçesi Nehir 2017-yil İki Yalancı Duygu 2021-yil Menajerimi Ara Oʻzi 2021—2022-yillar Kalp Yarasi Ayshe Sancakzade /Yilmaz Asosiy rahbar

 Mukofotlari va nominatsiyalari 
Yil Mukofot Turkum Ish Natija 2014-yil 5. Ayaklı News Paper Television mukofotlari Yoshlar dramasida eng yaxshi ikkinchi darajali aktrisaGüneşi Beklerken 
 

 
 
 
Turkum:1990-yilda tugʻilganlar
Turkum:Yashayotgan insonlar
Turkum:Turkiyalik aktrisalar
Yusufobodi Seyrafi

Yusufobodi Seyrafi (shuningdek, Yusuf Abad Seirafi sifatida romanizatsiya qilingan; Yusuf Obod Seyrafi nomi bilan ham tanilgan) — Eronning Tehron viloyati, Shahriyor okrugining Firdavs qishloq okrugiga qarashli qishloq. 2006-yilgi aholini roʻyxatga olishda uning aholisi 499 xonadonda 2023 kishidan iborat edi. 2011-yilgi aholini roʻyxatga olishda 664 xonadonda 2351 kishi bor edi. 2016-yildagi oxirgi aholini ro‘yxatga olishda aholisi 5308 kishi (1658 ta xonadon)dan iborat boʻlgan.

Yusuf Abadi Seyrafi nomi Yusuf Abad va Shahriyorga yaqin boʻlgan Seyrafiy magnatlar oilasi nomidan olingan.

 

Turkum:Koordinatalar Vikimaʼlumotlarda
Turkum:Eron geografiyasiga oid chala maqolalar
Turkum:Erondagi qishloqlar
Turkum:Alifbo boʻyicha aholi punktlari
Firdavs qishloq okrugi

Firdavs qishloq okrugi Eronning Tehron viloyati Shahriyor okrugiga qarashli. 2006-yilgi aholini roʻyxatga olishda uning aholisi 3848 xonadonda 15225 kishini tashkil etdi. Keyingi 2011-yilgi aholini roʻyxatga olishda 2279 xonadonda 8041 kishi istiqomat qilgan. 2016-yilda o‘tkazilgan aholini ro‘yxatga olishda qishloq okrugi aholisi 12003 nafar (3724 xonadon)ni tashkil etgan. Yetti qishloqning eng kattasi Yusufobodi Seyrafi (5308 kishi) edi.

 

Turkum:Koordinatalar Vikimaʼlumotlarda
Turkum:Eron dehistonlari
Turkum:Eron geografiyasiga oid chala maqolalar
Billy Joel

Uilyam Martin Joel (1949-yil 9-mayda tugʻilgan) — amerikalik qoʻshiqchi, pianinochi, dublyaj aktyori va qoʻshiq yozuvchi. " Piano odami " laqabini oʻzining xuddi shu nomdagi qoʻshigʻi bilan oldi, u 1970-yillardan buyon yakkaxon ijrochi sifatida tijoriy jihatdan muvaffaqiyatli karerasini boshlagan, 1971 yildan 1993 yilgacha 12 ta pop va rok-studiya albomlarini chiqargan, shuningdek, 2001 yilda klassik kompozitsiyalarning bitta studiyaviy albomi chiqqan. U barcha davrlarning eng koʻp musiqasi sotilgan sanʼatkorlaridan biri, shuningdek, u Amerika Qoʻshma Shtatlarida eng koʻp musiqasi sotilgan yettinchi ovoz yozuvchisi va eng koʻp musiqasi sotilgan toʻrtinchi yakkaxon ijrochidir, uning 160 million dan ortiq yozuvlari butun dunyo boʻylab sotilgan. Uning 1985 yilgi, Greatest Hits Vol. 1&2, albomi Qoʻshma Shtatlardagi eng koʻp sotilgan albomlardan biri.

Joel Bronksda tugʻilgan lekin Long Islandda ulgʻaygan; ikkala joy ham uning musiqasiga taʼsir qilgan. Voyaga yetib, onasining talabiga binoan pianino chalishni saboq oldi. Musiqa karerasini davom ettirish uchun oʻrta maktabni tashlaganidan soʻng, Joel Family Productions bilan rekord darajadagi shartnoma imzolashidan va 1971-yilgi oʻzining birinchi Cold Spring Harbor nomli albomini chiqarishidan oldin, Hassles va Attila nomli qisqa muddatli gurularga qoʻshilgan. 1972 yilda Joel " Kapitan Jek " qoʻshigʻining jonli radio ijrosi Filadelfiyada mashhur boʻlganidan keyin Columbia Records eʼtiborini tortdi va uni kompaniya bilan yangi rekord shartnoma imzolashga va 1973 yilda Piano Man nomli ikkinchi albomini chiqarishga undadi. 1974 va 1976 yillarda mos ravishda „Streetlife Serenade“ va „Turnstiles“ albomlaridan soʻng, Joel 1977 yilda oʻzining tanqidiy va tijorat yutugʻi "The Stranger" albomini chiqardi. Bu albom Kolumbiyaning eng koʻp sotilgan relizi boʻlib, 10 million nusxadan ortiq sotilgan va bir nechta xit qoʻshiqlarni, jumladan " Just the Way You Are ", " Moving Out (Anthony’s Song) ", " Only the Good Die Young " va "She is Always a Woman "; Albom shuningdek, " Scenes from an Italian Restaurant " albomining mashhur treklarini oʻz ichiga oladi. Joelning sevimli qoʻshiqlari jonli shoularining asosiy qismiga aylangan qoʻshiqlari va " Vienna ", shuningdek, Joelning sevimli qoʻshiqlaridan biri va bugungi kunda uning internetdagi eng koʻp tarqalgan qoʻshiqlaridan biri.

Turkum:Yashayotgan insonlar
Turkum:Grammy mukofoti sovrindorlari
Turkum:Columbia Records sanʼatkorlari
Turkum:Amerikalik rok-qoʻshiqchilar
Turkum:Amerikalik erkak pop-qoʻshiqchilar
Turkum:Amerikalik ateistlar
Turkum:1949-yilda tugʻilganlar
Turkum:Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar
Preshov

thumb|292x292px| Nikolay koʻchasidagi tarixiy uylar va cherkov
Prešov (slovak. Presov, , , ) – Slovakiyaning shimoli-sharqidagi shahar. Koshitsedagi Slanske Vrhi va Sarisska Vrxovina togʻ tizmalarining etagida Toris va Sekchov daryolarining qoʻshilish joyida tashkil etilgan shahar. Preshov Slovakiyaning uchinchi yirik shahri boʻlib, 91 ming aholiga ega. Shahar xuddi shu nomdagi Preshov viloyatining maʼmuriy markazi. Shuningdek, shaharda Slovakiyadagi eng yirik universitetlardan biri Presov universiteti joylashgan.

Preshov arxiyepiskopi Slovakiya yunon-katolik cherkovining rahbari hisoblanadi.

Preshovda Preshov arxiyepiskopi boshchiligidagi Chexiya va Slovakiya pravoslav cherkovining Slovakiya Mitropolitan Kengashi joylashgan.

 Tarixi 
IX-X asrlarda Preshov oʻrnida Buyuk Moraviya aholi punkti mavjud edi. Buyuk Moraviya parchalanganidan keyin shahar hududi Vengriya Qirolligi tarkibiga kirdi. XII asrdan boshlab bu yerga koʻplab nemis mustamlakachilari koʻchib oʻtdilar, ular shaharning rivojlanishida shu qadar muhim rol oʻynaganlarki, bir qator da shaharning „kelib chiqishi“ga ularga qarzdor ekanligi aytiladi.

Shahar birinchi marta 1247-yilda Epurlar nomi bilan tilga olingan, 1299-yilda u shaharning imtiyozlarini oldi va tezda Sarishning muhim hunarmandchilik va savdo markaziga aylandi. 1374-yilda Preshov ozod qirollik shahriga aylandi.

1441-yilda Preshov polyaklar tomonidan deyarli butunlay yoqib yuborildi va 1604-yilda Bochkai bosib olindi, ammo tez orada imperatorlar tomonidan qayta ishgʻol qilindi.

Protestantizm bu yerda 1530-yildayoq javob topdi. Tokoli va Rakoczi qoʻzgʻolonlari paytida shahar katta zarar koʻrdi. 1673-yildan beri u Vatikanning Martin Lyuterning taʼlimotiga boʻlgan munosabatidan katta zarar koʻrdi, bu yerda iliq kutib olindi. 1683-yilda imperator generali Karaffa bu yerda Eperjeshskiy (Pryashevskiy) qonli sudini tuzdi va shaharning bosh maydonida doimiy iskala qurdi, xuddi shu yili unda 30 nafar eng hurmatli protestant 9-may kuni qatl qilindi.

XVI va XVII asrlarda. shahar maktab ishlarini tashkil qilish bilan mashhur edi. Uning oʻquv muassasalarida asosan Germaniyadan kelgan taniqli olimlar va oʻqituvchilar shugʻullangan.

XIX asrda shahar jadal rivojlanishda davom etdi. Bu yerda temir yoʻl tortildi, koʻplab korxonalar qurildi.

1918-yilda Preshov Chexoslovakiya tarkibiga kirdi. 1948-yilda sanoatlashtirishning navbatdagi toʻlqini boshlandi va buning natijasida shahar tez oʻsdi.

 Aholisi 
Aholi soni: 91 498 (2007)

Milliy tarkibi:

 94,7% – slovaklar
 1,4% – ruslar
 1,2% – loʻlilar
 1% – chexlar
 0,2% – vengerlar
 0,5% – boshqa

Diniy tarkibi:

 katoliklar – 66,77%
 dahriylar- 13,57%
 uniatlar – 4,82%
 pravoslavlar – 1,68%
 va boshqalar

 Taniqli mahalliy aholi vakillari 
Vladislav Balazs – sobiq slovak xokkeychisi, hujumchi. Slovakiya Ekstraligasi 2007 kumush medali sovrindori.

 Diqqatga sazovor joylar 

 Shahar istehkomlari
 Bosh maydonning gotika uslubidagi cherkov ansambli
 Viloyat oʻlkashunoslik muzeyi

 Yana qarang 

 Rusinlar
 Sharish
 Preshovdagi bolalar temir yoʻli
 Aleksandr Duxnovich teatri

 Galereya 
center|thumb|800x800px| Preshov panoramasi
Korenveld met kraaien

Korenveld met kraaien — Vincent van Goghning 1890-yil iyul oyida yaratilgan asari. Koʻpgina ga koʻra, Van Gogh tomonidan chizilgan soʻnggi sanʼat asaridir. Biroq, Van Goghning soʻnggi surati yoki yoʻqligi nomaʼlum, chunki sanʼatshunoslar bu borada aniq dalillar topa olishmagan. Uning maktubida aytilishicha, Korenveld met kraaien taxminan 10-iyulda, Auvers Town Hall va Doubigny bogʻi asarining chizilishi 1890-yil 14-iyul kuni yakunlangan. Shuningdek, Jan Hulskerning taʼkidlashicha, Field with Stacks of Wheat (F771) yaʼni yigʻib olinayotgan bugʻdoy tasviri keyinroq chizilgan.

Korenveld met kraaien Van Goghning 1890-yil iyun va iyul oylari, hayotining soʻnggi bir necha haftalarida yolgʻiz qolib ijod qilgan asarlaridan biri sanaladi. Surat Amsterdamda joylashgan Van Gogh muzeyida shu turdagi suratlar kolleksiyasining bir qismi sifatida Korenveld onder onweerslucht asari bilan birga saqlab kelinadi.thumb| Korenveld onder onweerslucht. (1890)

 

 

 Erickson, Kathleen Powers. At Eternity’s Gate: The Spiritual Vision of Vincent van Gogh, 1998. ISBN 0-8028-4978-4
 
Turkum:Sanʼat asarlari
Turkum:Vincent Van Gogh
Turkum:1890
Turkum:Suratlar
Lina Pikchiutė

Lina Pikčiutė (1990-yil 17-noyabrda tug'ilgan) - litvalik basketbolchi, oxirgi marta KMKL BC Neptunas klubida o'ynagan. Faoliyati davomida u besh marta Litva ayollar basketbol ligasida va bir marta Damen-Basketbol-Bundesligada g'olib chiqqan. 2013-yilda u Litva basketbol federatsiyasi tomonidan yilning eng yaxshi ayol basketbolchisi deb topildi.

 O'yin karerasi 
2014—2015-yilgi mavsumda u Shvetsiyaning Basketligan to'g'onida "Udominate Basket Umea" jamoasida o'ynadi va jamoaga ligadagi eng yaxshi natijani qayd etishga yordam berdi. Pley-offda Umeå finalda Norrköping delfinlariga mag'lubiyatga uchragan. 2017-yilda Marijampolė Sūduva bilan beshinchi LMKL chempionligini qo'lga kiritganidan so'ng, u 2017—2018 yilgi mavsum uchun Ispaniya Liga Femeninasining CD Zamarat bilan shartnoma imzoladi.

2019-yil yanvar oyida Pikchiutė Ispaniyaning LF2 vakili Syudad de los Adelantados bilan shartnoma imzoladi va jamoaga o'tib juda kerakli ochkolarni olib LF1 ga ko'tarilishiga yordam berdi. Keyingi mavsumda u Laboratorios Ynsadiet Lagenes jamoasi bilan shartnoma imzolab, LF2 da o'ynashni davom ettirdi.

2020-yilning May oyida Pikchiutė Urvalsdeild kvenna klubi Fjölnir bilan shartnoma imzoladi. 2020-yil 3-oktyabrda Valurga qarshi o‘yinda u 29 ochko va 16 ribaund to‘plagan edi. Muntazam mavsumda Pikchiutė har bir o'yinda o'rtacha 15,4 ochko va 12,5 ribaund to'pladi va bu Fjölnirga kutilmaganda to'rtinchi o'rinni egallashiga yordam berdi. Pley-off bosqichida u Fyolnirning Valurga qarshi birinchi raunddagi mag'lubiyatida o'rtacha 16,3 ochko va 7,7 ribaund to'plab, jamoaga eng ko'p ochko keltirgan basketbolchiga aylandi.

 Terma jamoadagi faoliyati 
Pikchiute 2013-yilda Litva terma jamoasida debyut qilgan.

 

 

 SBL statistikasi
 LMKL statistikasi
 Ispaniya statistikasi
 Islandiya Basketbol Uyushmasidagi Islandiya statistikasi
 Eurobasket.com saytidagi profil

Turkum:CS1 Lithuanian-language sources (lt)
Turkum:Yashayotgan insonlar
Turkum:1990-yilda tugʻilganlar
Turkum:Urvalsdeild kvenna basketbolchilari
Turkum:Markaziy basketbolchilar
Feokromotsitoma

Feoxromotsitoma — bu adrenal yoki ekstra-adrenal lokalizatsiyaning simpatik-adrenal tizimining xromafin hujayralarining gormonal faol oʻsmasi boʻlib, katta miqdordagi ishlab chiqaradi. Kasallik koʻp endokrin neoplaziya sindromining tarkibiy qismi boʻlib (qoida tariqasida, bu holda feokromotsitoma ikki tomonlama boʻladi) .thumb|150x150px| Adrenalin
thumb|150x150px| Noradrenalin

 Klinik rasm 
Neyropsikiyatrik, endokrin-metabolik, oshqozon-ichak va gematologik alomatlar (kasallikning paroksismal shakli) bilan birgalikda qon bosimining keskin oshishi bilan tariflanadi. Hujum paytida klinika simpatik-adrenal inqiroz belgilariga oʻxshaydi: qoʻrquv hissi, tashvish, titroq, titroq, terining rangsizligi, bosh ogʻrigʻi, sternum orqasida, yurak maydonida ogʻriq, taxikardiya, ekstrasistol, koʻngil aynishi, qusish, isitma, terlash, quruq ogʻiz, qonda — leykotsitoz, limfotsitoz, eozinofiliya, giperglikemiya boʻladi. Inqirozning davomiyligi bir necha daqiqadan bir necha soatgacha davom etadi. Inqiroz sababli qon ketishi (gipertenziv retinopatiya paydo boʻladi), serebrovaskulyar avariya, oʻpka shishi bilan kechishi mumkin. Baʼzan toʻsatdan paydo boʻladi va hissiy stress, jismoniy stress, tana holatining keskin oʻzgarishi bilan qoʻzgʻatilishi mumkin. Kasallikning barqaror shakli bilan doimiy ravishda yuqori arterial gipertenziya, buyraklarning funktsional holatining mumkin boʻlgan buzilishi, fundusdagi oʻzgarish, qoʻzgʻaluvchanlikning kuchayishi, kayfiyatning oʻzgaruvchanligi, charchoq, bosh ogʻrigʻi kuzatiladi. Xatarli oʻsma bilan feokromoblastoma -vazn yoʻqotish, qorin ogʻrigʻi oz uchraydi. Qandli diabet rivojlanishi mumkin. Diagnostik maqsadlarda buyrak usti bezlarini ultratovush tekshiruvi, kompyuter tomografiyasi, (topikal tashxis)dan oʻtkaziladi, katexolaminlar va ularning metabolitlari siydik bilan (bir kun ichida yoki hujumdan keyin yigʻilgan siydikning uch soatlik qismida) chiqariladi: adrenalin, norepinefrin, vanililmandel kislotasi aniqlanadi, farmakologik testlar gistamin yoki tropafen orqali amalga oshiriladi.
 Davolash 
Feokromotsitoma davolash eng yaxshi usuli oʻsimtani jarrohlik yoʻli bilan olib tashlash. Lekin u faqat qon bosimi barqarorlashgandan keyin qilinishi kerak. Shu maqsadda, feokromotsitomani davolashning operatsiyadan oldingi bosqichida bemorga a-blokerlar buyuriladi: Fenoksibenzamin, Fentolamin, Tropafen kabilar Feokromotsitomani olib tashlash uchun jarrohlik amaliyotini oʻtkazish usullari: ochiq kirish, laparoskopik kirish va retroperitoneoskopik jarrohlik.

Bir nechta oʻsmalar bilan feokromotsitomani jarrohlik davolash yagona yoʻli yoʻq. Hamma oʻsmalarni toʻliq olib tashlash maqsadga muvofiqi, lekin jarrohlik xavfi yuqori boʻlganligi sababli, feokromotsitomani davolashning ushbu taktikasidan voz kechish kerak va oʻsmalarni rezektsiya qilish bir necha bosqichda amalga oshirililib yoki oʻsimtaning faqat bir qismi olib tashlanadi.

 Yana qarang 

 Koʻp endokrin neoplaziya
 Sipple sindromi
 Gorlin sindromi
 adrenal adenoma
 Adrenalektomiya

 

 
Turkum:Endokrinologiya
Abilda

Abilda (2022-yilgacha — Usharal) — Qozogʻiston Respublikasining Jambul viloyati, Sarisu tumanidagi qishloq. Toʻgʻizkent qishloq okrugi tarkibiga kiradi. KATO kodi — 316043400.
 Aholisi 
1999-yilda qishloq aholisi 253 kishini (135 erkak va 118 ayol) tashkil qilgan. 2009-yilgi aholini roʻyxatga olish maʼlumotlariga koʻra qishloqda doimiy aholi yashamaydi.
 

Turkum:Alifbo boʻyicha aholi punktlari Turkum:Qozogʻiston aholi punktlari Turkum:Qozogʻiston qishloqlari
Turkum:Sarisu tumani aholi punktlari
Cambridge Digital Library

Cambridge Digital Library – Cambridge universiteti kutubxonasi tomonidan boshqariladigan loyiha boʻlib, Cambridge universiteti kutubxonasining noyob va oʻziga xos toʻplamlaridan maʼlumotlarni onlayn tarzda taqdim etish uchun moʻljallangan. Loyiha dastlab texnik infratuzilmani rivojlantirish va onlayn kontentning dastlabki partiyasini ishlab chiqarish maqsadida doktor Leonard Polonskiy tomonidan £1,5 million GBP xayriya hisobidan moliyalashtirildi. Loyihaning asoslar loyihasi deb nomlanuvchi birinchi bosqichi 2010-yilning oʻrtalaridan 2014-yilning boshigacha davom etdi va Faith va Science ikkita asosiy yoʻnalishga bagʻishlangan.
 Faith Collection 
„Imon toʻplami“da turli diniy eʼtiqodlar, jumladan yahudiylik, islom, nasroniylik va buddizmga oid asarlar boʻladi. Kutubxona fondlari orasidan pergamentdagi eng qadimgi Qurʼon parchalari, bagʻishlov asarlari va tasavvuf risolalari boʻlimi, Abu Mansur al-Moturidiyning Kitob at-Tavhid noyob nusxasi mavjud va Fors tilida yozilgan birinchi Qur’on tafsiri. Kutubxonada ibroniy tilidagi 1000 dan ortiq qoʻlyozmalar ham mavjud. Ular Injil, sharhlar, liturgiya, falsafa, kabbala, adabiyot va huquqiy hujjatlar kabi keng doiradagi matnlarni qamrab oladi. Ushbu maʼlumotlarning oʻramlari va parchalari mavjud, ammo bu qoʻlyozmalarning aksariyati kodeks shaklida. Kutubxonaning ushbu toʻplamdagi eng qadimgi qismi papirusga yozilgan 10 ta amrning nusxasi. Kutubxonaning nasroniy asarlari qatoriga Codex Bezae Cantabrigiensis, muhim Yangi Ahd qoʻlyozmasi, Mur Bede va Kitob Cerne kiradi. Kutubxonada saqlanib qolgan eng qadimgi buddist qoʻlyozmalari ham mavjud. Bularning barchasini raqamli kutubxonaga kiritishni rejalashtirmoqda.
 

 

 
 Overview of Newton Papers held at Cambridge University Library.
 The Newton Project. University of Sussex, East Sussex.
 Sanskrit manuscripts held at Cambridge University Library.
Abdumo‘minboy madrasasi

Abdumo‘minboy madrasasi — Buxoroning Sesuqi tarrohi guzarida, uchta ko‘cha kesishgan joyda joylashgan. Pishiq g‘ishtdan qurilgan.

 Tarixi 
Mahalladagi „Sesuq“ masjidi bilan yonma-yon joylashgan, 5 hujrali bo‘lgan. Suxarevaning tadqiqotlarida keltirilishicha, masjid va madrasa o‘rtasiga devor tortilgan. Madrasa talabalari masjidga oson kirib chiqishi uchun o‘rtadan kichkina eshikdarcha ochilgan. Biroq Suxareva uni yettita hujrali edi deydi. Balki, keyinchalik yana ikkita hujra qo‘shilgandir. Abdumo‘minboy madrasasi va masjidi bitta meʼmoriy majmua ekanligidan ular bir paytda qurilgan degan xulosaga kelish mumkin. Amir Shohmurod tasdiqlagan bir vaqf hujjatida Sesuqi tarrohi masjidi nomi ham qayd etilgan. Shunga ko‘ra, ular kamida XVIII asrda, hatto undan ham ilgariroq qurilgan bo‘lishi mumkin.Buxoro taʼlim tizimi tarixi. Abdusattor Jumanazar. Toshkent: Akademnashr, 2017. — B. 165.

 

Turkum:Madrasalar
Nitra

Nitra (slovak. Nitra,  — Slovakiyadagi shahar, Nitra viloyatining maʼmuriy markazi.

U mamlakatning gʻarbiy qismida, Nitra daryosi boʻyida, Tribech togʻ tizmasi etagida joylashgan boʻlib, poytaxt Bratislavadan 90 km shimoli-sharqdagi shahar. Aholisi (2020-yil 31-dekabr) — 76 028 kishi, mamlakatning oltinchi yirik shahri.

Viloyat Slovakiyaning eng qadimgi shahri hisoblanadi. Shahar haqida birinchi yozuvlar 828-yilda yozilgan yilnomalarda paydo boʻlgan. 9543-Nitra asteroidi shahar nomi bilan nomlangan.

 Tarixi 
 
X asrning oxirida Nitra hududiga birinchi slavyanlar keldi. VII asrda hudud Samo davlatining bir qismi boʻlgan, keyin bu yerda Nitra knyazligi paydo boʻlgan. Keyinchalik Mojmir tomonidan Buyuk Moraviyada tarkibiga kiritilgan.

Aynan Nitra slovak xristianligining beshigi hisoblanadi, 829-833-yillarda butparast Pribina birinchi cherkovni muqaddaslash uchun Salzburg arxiyepiskopini chaqirdi. Kiril va Metyus ham shu yerda qolishdi. Buyuk Moraviya qulagandan soʻng, Nitra Vengriya Qirolligining bir qismi boʻlib, u yer Jupa markaziga aylandi.

1248-yilda Nitra ozod qirollik shahriga aylandi. Nitra Vengriyaning eng boy shaharlaridan biri edi. XIX asrda bu yerda 10 mingdan ortiq kishi istiqomat qilgan.

Yangi Chexoslovakiyaning bir qismi sifatida Nitra yana jupaning markaziga aylandi. Endi Nitra Gʻarbiy Slovakiyaning muhim sanoat markazidir.

 Fizik va geografik xususiyatlari 

 Viloyat tumanlari 
Cherman, Quyi Krskany, Drazovci, Yuqori Krskany, Kinek, Mlinartsi, Parovski Grov, Stariy Gorod, Zobor

 Mikro hududlar 
Deli, Xrenova, Klokochina, Parovsiy

 Gidrografiya 

 Nitra daryosi
 Irmoqlari: Dobrotka, Selenets, Radoshinka
 Kichik Nitra koʻrfazi

 Aholisi 
2001-yildagi aholining etnik tarkibi:

 95% — slovaklar
 1,7% — vengerlar
 0,7% — chexlar
 0,55% — loʻlilar
 0,1% — ukrainaliklar
 1,2% — boshqalar

 Arxitekturasi 
thumb| Hududdagi Avliyo Emmeram bazilikasi va Nitra qal’asi

 Avliyo Emmeram bazilikasi
 Nitra qal’asi
 Koʻplab saroylar va cherkovlar

 Yorqin shaxslar 

 Prochaska, Ottokar (1858-1927), Rim-katolik cherkovi yepiskopi.
 Shvarts, Stefan (1851-1924) — avstriyalik haykaltarosh, medal sohibi, Vena Badiiy akademiyasining professori.

 Yana qarang 

 Corgoň — mahalliy pivo ishlab chiqaruvchisi
 Nitra (hudud)

 Eslatmalar 

 

 Charles R. Bowlus, "Nitra: when did it become a part of the Moravian realm? Evidence in the Frankish sources, " Early Medieval Europe, 17,3 (2009), 311—328.

 

 Ofitsialniy sayt Nitri Arxivnaya kopiya ot 7 marta 2022 na Wayback Machine
 Nitranskiy Grad
Turkum:Nitra
Turkum:Slovakiya viloyatlarining hududiy bo'linmalari
Turkum:Slovakiya shaharlari
Kutyumlar

Kutyumlar (fr. Coutume – urf-odat) – deb feodal Fransiyada ayrim shaharlar, okruglar, provinsiyalar va boshqa hududlardagi haqiqiy urf-odatlarga aytiladi. Shimoliy Fransiyada (oddiy huquq mamlakati) ogʻzaki anʼanalarda mavjud boʻlgan, u yerda urf-odatlarning hech qanday umumiy yuridik bayoni yozib borilmagan. Tajribali mahalliy sudlar shaharlar va senyorlar munosabatini tartibga soluvchi gramotalar, tegishincha qonun huquqini olgan va bosqinchilik huquqidan oʻzlashtirmalar eski Germaniya huquqining aralashmasini oʻzida Kutyumlar.ni ifodalaydi.

Fransiyaning janubida (yozilgan qonun qonun mamlakati) umumiy urf-odat sifatida soddalashtirilgan Rim huquqi amal qilardi, u rasmiylashtirilgan mahalliy urf-odatlar bilan toʻldirilgan. XIII asrning birinchi yarmida urf-odatlarning umumiy toʻplami vujudga kelgan. Ulardan eng muhimlari Normandiya ulugʻ urf-odatlari (1255-yil) Orleanning urf-odatlari kitobilari, Over va Anjuning „Oqsuyak Lyudovikning tartiboti“ nomi ostida (1273-yil) va Seneshal F. De Bomanuaor tomonidan tuzilgan Bovezini urf-odatlari (1282-yil), (Bove okrugining urf-odatlari yozuvi va Fransiyaning ayrim provinsiyalari). Koʻp sonli urf-odatlar asosida 1389-yilda „Fransiya urf-odatlarining toʻplami“ tuzilgan, ammo praktukalizm huquqi qolgan XV asrda 60 ga yaqin provinsial va 300 Dan koʻproq mahalliy urf-odatlar amal qilgan. Urf-odatlarning uzil-kesil bekor qilinishi 1804-yil Fransiya FK ning kuchga kirishi natijasida huquq sifatida amal qilgan (Napaleon kodeksi).
Raʼno Zokirova

Raʼno Zokirova (1969-yil 7-avgust, Toshkent, OʻzSSR) – oʻzbek teatr va kino aktrisasi. Oʻzbekistonda xizmat koʻrsatgan artist.

 Hayoti 
Oʻzbekistonda xizmat koʻrsatgan oʻzbek va sovet teatr va kino aktrisasi Raʼno Zokirova 1969-yil 7-avgust kuni Toshkent shahrida tavallud topgan. Oʻzbekiston davlat sanʼat va madaniyat institutida tahsil olgan. Raʼno Zokirova: „Mashhur sulola vakili emasman, lekin bir marta Botir Zokirovning qiziman, deb yolgʻon gapirishga majbur boʻlganman“https://daryo.uz/2021/09/24/rano-zokirova-mashhur-sulola-vakili-emasman-lekin-bir-marta-botir-zokirovning-qiziman-deb-yolgon-gapirishga-majbur-bolganman/.

 Ijodiy faoliyati 
Mashhur aktrisa Raʼno Zokirova 1984-yildan „Oʻzbekfilm“ kinostudiyasida aktyorlik faoliyatini boshlagan. 1988-yilda Xoreografiya bilim yurtini, 1999-yilda Toshkent davlat madaniyat institutining rejissyorlik boʻlimini tamomlagan. 1988-1995 yillarda „Shodlik“ ansamblida ishlagan. 1995-yildan A. Hidoyatov nomidagi teatrda faoliyat yuritgan.

 Diskografiyasi 
• „ARMON“ (?). • „Sherali va Oybarchin“ (?). • „Shok“ (?)

• „Yodgor“ (?) • „Alpomish“ (?) • „Nomus“ (?) • „Bir kam dunyo“ (?) • „Erkatoy“ (?) • „Bekatdagi odam“ (?) ••"Ilhaq" (?) • •" Olovli yurak" (?). • „ Buni hayot deydilar“ loyihasida ham juda koʻp qismlarida rollar ijro etgan.

Kabi qator filmlarda oʻziga xos rollarni ijro etgan.

 Mukofotlari 

 

Turkum:Alifbo boʻyicha aktrisalar
Turkum:Oʻzbekistonlik aktrisalar
Turkum:Oʻzbekiston davlat sanʼat va madaniyat instituti bitiruvchilari